Vanu Gopala Menon

Vanu Gopala Menon (lahir pada 8 September 1960) ialah diplomat di Singapura. Beliau berkhidmat sebagai Pesuruhjaya Tinggi Singapura ke Malaysia sejak 2014. Sebelum itu, beliau pernah mewakili Singapura ke beberapa perwakilan Singapura di luar negara seperti, Wakil Tetap Singapura ke Pertubuhan Bangsa-Bangsa Bersatu (PBB) di New York, Wakil Tetap Singapura ke PBB di Geneva, dan Duta Besar Singapura ke Turki.

 Kerjaya 
Menon menyertai Kementerian Ehwal Luar Singapura pada Jun 1985. Beliau berkhidmat sebagai Setiausaha Pertama di Perutusan Tetap Singapura di New York dari Mac 1988 hingga April 1991. Beliau turut menjadi kaunselor dan kemudiannya menteri kaunselor di Suruhanjaya Tinggi Singapura di Kuala Lumpur dari November 1994 hingga November 1997.

Selepas itu, beliau kembali berkhidmat di kementerian. Beliau dilantik sebagai penolong pengarah kanan Jabatan Dasar, Perancangan dan Penilaian pada Disember 1997, dan kemudian menjadi pengarah.

Pada Disember 2001 hingga Ogos 2004, beliau telah berkhidmat sebagai Wakil Tetap Singapura ke PBB di Geneva, dan dalammasa yang sama berperanan sebagai Duta Besar Singapura ke Turki. Pada November 2004, beliau dilantik pula sebagai Wakil Tetap Singapura ke PBB di New York merangkap Pesuruhjaya Tinggi Singapura ke Kanada.

Dari Ogos 2011 hingga Oktober 2014, beliau dilantik menjadi Timbalan Setiausaha Kementeria Ehwal Luar Singapura. Beliau juga menjadi Duta Besar Bukan Residen ke Kesatuan Afrika dari April 2013 hingga Oktober 2014 dan secara serentak menjadi Duta Besar Singapura ke Republik Demokratik Persekutuan Ethiopia dari Ogos 2013 hingga Oktober 2014.

Pada Oktober 2014, beliau dilantik sebagai Pesuruhjaya Tinggi Singapura ke Malaysia.

 Pendidikan 
Menon mendapat pendidikan di Universiti Kebangsaan Singapura, mengambil sarjana muda dalampentadbiran perniagaan pada 1985. Beliau menyambung pengajian dengan biasiswa Raffles ke Sekolah Ekonomi London dan memperoleh sarjana sains dalam hubungan antarabangsa pada 1994.

 Kehidupan peribadi 
Menon dilahirkan pada 8 September 1960. Beliau mendirikan rumahtangga dengan Jayanthi Menon dan dikurniakan sepasang anak.

 Anugerah dan pengiktirafan 


 Pingat Perkhidmatan Awam (Emas) - 2009
 Pingat Perkhidmatan Awam (Perak) - 2001

Rujukan

Kategori:Wakil Tetap Singapura ke Pertubuhan Bangsa-Bangsa Bersatu
Kategori:Pesuruhjaya Tinggi Singapura ke Malaysia
Kategori:Duta Besar Singapura ke Turki
Kategori:Pesuruhjaya Tinggi Singapura ke Kanada